CELEX: 32020D1490
Language: lt
Date: 1602460800000
Title: Tarybos sprendimas (ES) 2020/1490 2020 m. spalio 12 d. dėl pozicijos, kurios Europos Sąjungos vardu turi būti laikomasi pagal Dramblio Kaulo Kranto Respublikos ir Europos bendrijos bei jos valstybių narių tarpinį ekonominės partnerystės susitarimą įsteigtame EPS komitete, dėl ginčų sprendimo tvarkos ir arbitrų elgesio kodekso priėmimo

16.10.2020   
               
               
                  LT
               
               
                  Europos Sąjungos oficialusis leidinys
               
               
                  L 343/12
               
            
         TARYBOS SPRENDIMAS (ES) 2020/1490
         2020 m. spalio 12 d.
         dėl pozicijos, kurios Europos Sąjungos vardu turi būti laikomasi pagal Dramblio Kaulo Kranto Respublikos ir Europos bendrijos bei jos valstybių narių tarpinį ekonominės partnerystės susitarimą įsteigtame EPS komitete, dėl ginčų sprendimo tvarkos ir arbitrų elgesio kodekso priėmimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Tarybos sprendimu 2009/156/EB (1) Sąjungos vardu pasirašytas Dramblio Kaulo Kranto Respublikos ir Europos bendrijos bei jos valstybių narių tarpinis ekonominės partnerystės susitarimas (toliau – Susitarimas) (2); Jis laikinai taikomas nuo 2016 m. rugsėjo 3 d.;
                  
               
                     (2)
                  
                  
                     pagal Susitarimo 59 straipsnio 1 dalį EPS komitetas priima darbo tvarkos taisykles, nustatančias ginčų sprendimo tvarką;
                  
               
                     (3)
                  
                  
                     artimiausiame metiniame posėdyje EPS komitetas turėtų priimti pridedamą sprendimą, kuriuo nustatoma ginčų sprendimo tvarka ir arbitrų elgesio kodeksas;
                  
               
                     (4)
                  
                  
                     tikslinga nustatyti poziciją, kurios Sąjungos vardu turi būti laikomasi EPS komitete dėl numatomo sprendimo, kuriuo nustatoma ginčų sprendimo tvarka ir arbitrų elgesio kodeksas, priėmimo, kuris bus privalomas Sąjungai;
                  
               
                     (5)
                  
                  
                     todėl Sąjungos pozicija EPS komitete turėtų būti grindžiama to sprendimo projektu,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Europos Sąjungos vardu turi būti laikomasi pagal Dramblio Kaulo Kranto Respublikos ir Europos bendrijos bei jos valstybių narių tarpinį ekonominės partnerystės susitarimą įsteigtame EPS komitete, grindžiama EPS komiteto sprendimo dėl ginčų sprendimo tvarkos ir arbitrų elgesio kodekso priėmimo projektu (3).
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Liuksemburge 2020 m. spalio 12 d.
            
               
                  Tarybos vardu
               
               
                  Pirmininkas
               
               J. BORRELL FONTELLES
            
         
         
            (1)  2008 m. lapkričio 21 d. Tarybos sprendimas 2009/156/EB dėl Dramblio Kaulo Kranto Respublikos, vienos šalies, ir Europos bendrijos bei jos valstybių narių, kitos šalies, tarpinio ekonominės partnerystės susitarimo pasirašymo ir laikino taikymo (OL L 59, 2009 3 3, p. 1).
         
            (2)  OL L 59, 2009 3 3, p. 3.
         
            (3)  Žr. dokumentą ST 10612/20 (http://register.consilium.europa.eu).